EASON ปันผลดี
กี่ปีๆ ก็เห็นความเงียบเหงาของราคาหุ้น EASON เนื่องจากวอลุ่มการซื้อขายที่ยังเบาบาง เพราะนักลงทุนยังไม่ค่อยให้ความสนใจเท่าไรนัก ทั้งๆ ที่บริษัททำกำไรสุทธิได้อย่างสม่ำเสมอ และยังเป็นหุ้นที่มีการจ่ายเงินปันผลดีเยี่ยมมาตลอด นั่นหมายความว่าความแข็งแกร่งของบริษัทยังคงมีคุณภาพคับแก้ว
28 พ.ย. 2558

กี่ปีๆ ก็เห็นความเงียบเหงาของราคาหุ้น EASON หุ้น บริษัท อีซึ่น เพ้นท์ จำกัด (มหาชน) เนื่องจากวอลุ่มการซื้อขายที่ยังเบาบาง เพราะนักลงทุนยังไม่ค่อยให้ความสนใจเท่าไรนัก ทั้งๆ ที่บริษัททำกำไรสุทธิได้อย่างสม่ำเสมอ และยังเป็นหุ้นที่มีการจ่ายเงินปันผลดีเยี่ยมมาตลอด นั่นหมายความว่าความแข็งแกร่งของบริษัทยังคงมีคุณภาพคับแก้ว
เหตุนี้จึงนำข้อมูลออกมาประกาศต่อสาธารณะให้เห็น และรับรู้ว่าหุ้นตัวนี้ดีจริงๆ  โดยดูได้จากอัตราส่วนเงินปันผลตอบแทนสูงมาตลอด ซึ่งเห็นได้จากตัวเลขตั้งแต่ปี 2552 จนถึงปัจจุบัน โดยอัตราส่วนเงินปันผลตอบแทนของปี 2552 อยู่ที่ 7.90% ต่อมาในปี 2553 อัตราส่วนเงินปันผลตอบแทนอยู่ที่ระดับ 6.68% และในปี 2554 อัตราส่วนเงินปันผลตอบแทน 6.74% ส่วนในปี 2555 อัตราส่วนเงินปันผลตอบแทนอยู่ที่ระดับ 5.08% ขณะที่ปี 2556 อัตราส่วนเงินปันผลตอบแทนอยู่ที่ระดับ 6.43% สำหรับในปี 2557 อัตราส่วนเงินปันผลตอบแทนอยู่ที่ระดับ 5.48%
แม้ผลการดำเนินงานในไตรมาส 3 สิ้นสุดวันที่ 30 กันยายน 2558 บริษัทจะมีรายได้รวมลดลงเหลือ 119.25 ล้านบาท จากงวดเดียวกันของปีก่อน 120.74 ล้านบาท แต่บริษัทกลับมีกำไรขยับขึ้นมาอยู่ที่ 22.74 ล้านบาท หรือ 0.0795 บาทต่อหุ้น จากงวดเดียวกันของปีก่อน 16.31 ล้านบาท หรือ 0.0571 บาทต่อหุ้น สาเหตุหลักเนื่องจากบริษัทได้มีจำหน่ายหุ้นที่บริษัทถือในบริษัท ไบร์ทบลู วอเตอร์ คอร์ปอเรชั่น จํากัด ซึ่งเป็นบริษัทย่อย จำนวน 4,959,250.00 หุ้น คิดเป็นร้อยละ 94.73 ของจำนวนหุ้นทั้งหมด
ส่วนผลการดำเนินงานงวดเก้าเดือน สิ้นสุดวันที่ 30 กันยายน 2558 บริษัทมีรายได้ขยับขึ้นมาอยู่ที่ 353.75 ล้านบาท จากงวดเดียวกันของปีก่อน 344.44 ล้านบาท แต่บริษัทมีกำไรขยับขึ้นมาอยู่ที่ 50.21 ล้านบาท หรือ 0.1756 บาทต่อหุ้น จากงวดเดียวกันของปีก่อน 42.30 ล้านบาท หรือ 0.1480 บาทต่อหุ้น เป็นการตอกย้ำว่าบริษัทยังคงดำเนินงานไปได้ดี
เมื่อวิเคราะห์ฐานะทางการเงินเพื่อเป็นตัวแปรสำหรับการลงทุนของนักลงทุน พบว่าฐานะทางการเงินยังแข็งแกร่งมาก เพราะบริษัทมีสินทรัพย์หมุนเวียนมากถึง 380.01 ล้านบาท เมื่อนำมาเทียบกับหนี้สินหมุนเวียนเพียง 78.59 ล้านบาท ได้ค่า CURRENT RATIO อยู่ที่ระดับ 4.84 เท่า แสดงว่าสภาพคล่องทางการเงินของบริษัทมากเกินความจำเป็นเสียด้วยซ้ำไป
…
 
ผู้ถือหุ้นรายใหญ่
1.บริษัท เอกแสง โฮลดิ้งส์ จำกัด 128,300,000 หุ้น 44.88%
2.MAYBANK KIM ENG SECURITIES PTE. LTD. 18,915,700 หุ้น 6.62%
3.บริษัท ไทยเอ็นวีดีอาร์ จำกัด 18,345,800 หุ้น 6.42%
4.นายวีรชัย เดชอมรธัญ 14,324,700 หุ้น 5.01%
5.MIKI &amp; CO.,LTD. 7,500,000 หุ้น 2.62%
 
รายชื่อกรรมการ
1.นายสนั่น เอกแสงกุล ประธานกรรมการ
2.นายสนั่น เอกแสงกุล ประธานกรรมการบริหาร
3.น.ส.เพชรรัตน์ เอกแสงกุล กรรมการผู้จัดการ
4.น.ส.เพชรรัตน์ เอกแสงกุล กรรมการ
5.นายสนิท เอกแสงกุล กรรมการ